Hari a gidan gwamnatin Enugu, 2014
An kai harin gidan gwamnatin Enugu na shekarar 2014 ne a ranar 8 ga watan Maris din shekarar 2014, lokacin da ƴan ƙungiyar fafutukar kafa ƙasar Biafra Zionist Federation  suka mamaye gidan gwamnatin na tsawon sa’o’i 4, suka kafa tutar ƙasar Biafra a kofar gidan. Shugaban ƙungiyar Barista Benjamin Onwuka ya bai wa ƴan Najeriya mazauna yankin Biafra wa’adin barin ƙasar kafin ranar 31 ga watan Maris, 2014 ko kuma su fuskanci zubar da jinin da zai biyo baya. 

Da farko dai an ruwaito cewa wata ƙungiyar fafutukar kafa ƙasar Biafra ta MASSOB ce ta kai harin, amma daga baya an yi watsi da wannan bayanin bayan da BZF ta ɗauki alhakin kai harin. Rundunar ƴan sandan najeriya ta kama Benjamin Onwuka bayan yunƙurin kai makamancin wannan hari a gidan rediyon jihar Enugu.

Duba sauran wasu abubuwan 

 Hari a Ofishin Yaɗa Labarai na Jihar Enugu, 2014

Manazarta 

Biafra
Jihar Enugu
Hari a Najeriya